CELEX: 22019D2069
Language: sk
Date: 2018-02-09 00:00:00
Title: Rozhodnutie Spoločného výboru EHP č. 33/2018 z 9. februára 2018, ktorým sa mení Protokol 31 k Dohode o EHP o spolupráci v špecifických oblastiach mimo štyroch slobôd [2019/2069]

12.12.2019   
               
               
                  SK
               
               
                  Úradný vestník Európskej únie
               
               
                  L 323/65
               
            
         ROZHODNUTIE SPOLOČNÉHO VÝBORU EHP
         č. 33/2018
         z 9. februára 2018,
         ktorým sa mení Protokol 31 k Dohode o EHP o spolupráci v špecifických oblastiach mimo štyroch slobôd [2019/2069]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
         keďže:
         
                     (1)
                  
                  
                     Podľa rozhodnutia Spoločného výboru EHP č. 157/2014 z 9. júla 2014 (1) zahrňuje spolupráca zmluvných strán Dohody o EHP účasť na telekomunikačnej zložke Nástroja na prepájanie Európy zriadeného nariadením Európskeho parlamentu a Rady (EÚ) č. 1316/2013 (2).
                  
               
                     (2)
                  
                  
                     Je vhodné rozšíriť spoluprácu zmluvných strán Dohody o EHP tak, aby zahŕňala nariadenie Európskeho parlamentu a Rady (EÚ) 2017/1953 z 25. októbra 2017, ktorým sa menia nariadenia (EÚ) č. 1316/2013 a (EÚ) č. 283/2014, pokiaľ ide o podporu internetového pripojenia v miestnych spoločenstvách (3).
                  
               
                     (3)
                  
                  
                     Protokol 31 k Dohode o EHP by sa preto mal zmeniť s cieľom umožniť túto rozšírenú spoluprácu od 1. januára 2018,
                  
               PRIJAL TOTO ROZHODNUTIE:
         
            Článok 1
            V článku 2 ods. 5 Protokolu 31 k Dohode o EHP sa v trinástej [nariadenie Európskeho parlamentu a Rady (EÚ) č. 1316/2013)] a štrnástej zarážke [nariadenie Európskeho parlamentu a Rady (EÚ) č. 283/2014)] dopĺňa tento text:
            „, zmenená týmto právnym predpisom:
            
                        —
                     
                     
                        
                           32017 R 1953: nariadenie Európskeho parlamentu a Rady (EÚ) 2017/1953 z 25. októbra 2017 (Ú. v. EÚ L 286, 1.11.2017, s. 1).“
                     
                  
         
            Článok 2
            Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (4).
            Uplatňuje sa od 1. januára 2018.
         
         
            Článok 3
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 9. februára 2018
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 15, 22.1.2015, s. 85.
         
            (2)  Ú. v. EÚ L 348, 20.12.2013, s. 129.
         
            (3)  Ú. v. EÚ L 286, 1.11.2017, s. 1.
         
            (4)  Ústavné požiadavky neboli oznámené.